ડર્મેટોલૉજિસ્ટ ડૉ. સ્વાતિ શ્રીવાસ્તવ કહે છે, ‘બૉય્ઝની સ્કિનને વધારે કાળજીની જરૂર હોય છે. તેઓ સામાન્ય રીતે સનસ્ક્રીન અને અન્ય પ્રોડક્ટ્સનો ઉપયોગ નથી કરતા હોતા, પરંતુ તેઓ દરરોજ શેવિંગ કરતા હોય છે એથી તેમની ત્વચાને રેઝર સાથે સંપર્કમાં આવવું પડતું હોય છે જે પુરુષોની ત્વચાને સખત બનાવે છે. પુરુષો બહાર નીકળતી વખતે એકદમ બેદરકાર હોય છે. જેઓ બાઇક ડ્રાઇવ નથી કરી રહ્યા તેમણે પણ છત્રીનો ઉપયોગ કરવો જોઈએ. જેઓ બાઇક ડ્રાઇવ કરે છે તેઓ હેલ્મેટથી ચહેરાને રાહત આપી શકે. એ સિવાય ઘણા લોકો રૂમાલ બાંધતા હોય છે તો એ પણ ત્વચાની રક્ષા માટે સારું છે. પુરુષોને સનસ્ક્રીન ચીકણું લાગે છે એથી તેઓ એકાદ વખત લગાવ્યા બાદ એનો ઉપયોગ કાયમ નથી કરતા, પરંતુ સ્કિનના પ્રકાર પ્રમાણે સનસ્ક્રીન પસંદ કરે તો તેમને આ સમસ્યા ન નડે.’